**«Тайлан» орто мектебинин «Энелер мектебинин» өтүлүшү жөнүндө маалымат.**

Аталган мектепте 2018-жылдын 13-январында №3 эксперименталдык гимназиянын директору КРнын Эмгек сиңирген мугалими Г.Мадаминовдун катышуусунда семинар болуп өттү.

Семинарга ата-энелер,мектептин жамааты,7-8-9-11-класстын окуучулары катышты.

Ата-энелер менен “Энелер мектебинин максаты,милдеттери” деген темада Мадаминов Г жалпы чакырылгандарга түшүнүк берип,ата-энелердин кызыгуусун арттырды.”Энелер мектебин өтүүнүн усулдары” деген темада Шерова Н,окуучулар үчүн “Билим-тарбия сапатын жакшыртуу,олимпиадага,ЖРТга даярдануунун жолдору,АЭМ сабагынын мааниси жана ролу” жөнүндө гимназиянын 10-классынын окуучусу Момунова Н,мугалимдер үчүн “Педагогикалык чеберчиликти өстүрүүдө,мугалимдердин устаттык өнөрүн,билим тарбия сапатын жакшыртууда мугалимдердин устаттык өнөрү жана акыл маданиятты өстүрүүнүн мааниси” деген темада Мадаминов Г жана Аширов М менен түшүнүк беришти.

Семинар өтүлгөндөн кийин мугалимдер менен биргеликте “Энелер мектебин” уюштуруу жана акыл эмгегинин маданияты сабагын колдонуу максатында атайын иш чара түзүлүп,анын негизинде алгылыктуу иштер жүргүзүлдү.

Ата-энелер жана жалпы жамаат “Ата-энелер сиздер үчүн” китеби менен таанышып чыгуу жана аны турмушта колдонуу максатында ата-энелердин көпчүлүгү китеп сатып алышып,китепке болгон кызыгуу кыйла жогорулады.

Ата-энелердин бала тарбиясы,билим баалуулугу тууралуу маалымат алуу үчүн атайын “Энелер мектебинин” жобосун иштеп чыгып,анын негизинде иштер жүргүзүлүп жатат.

“Акыл эмгегинин маданияты” китебин мугалимдерибиз жана окуучуларыбыз сатып алышып-аны кошумча сабактарда,олимпиадаларда,ийримдерде өтүшүп,окуучулардын сабакка даярдануусуна,китепти шар окуусуна,түшүнүп окуусуна чоң өбөлгө түзүлдү.Аны турмушта туура пайдалануу максатында окуучулар арасында “Ким көп окуйт?” деген темаларда ар бир класста окуучу менен жекече иштөө класс жетекчилер тарабынан,предметтик мугалимдер тарабынан өткөрүлүп,окуучулар үчүн жакшы жыйынтык болуп,окуучулардын да кызыгуусу байкалды.

АЭМ,Ой өрүшү дүйнө тааным сабактарын өтүүгө карата Усулдук кеңеште,усулдук бирикмелерде иш чаралар түзүлүп,аткарылды.Бул мугалимдер үчүн да изденүүнүн жолуна түшүүнүн,сабактардын кызыктуу жана сапаттуу билим берилишине түрткү болду.

Мугалимдердин педагогикалык сабаттуулугун арттыруу максатында “Устаттык өнөр” китебинин негизинде педагогикалык устакана өтүлүп,мугалимдердин көйгөйлөрүн чечүүгө,тажрыйба алмашууга жакшы жардам берди.

“Энелер мектебинин” иш планынын негизинде лекциялык,практикалык,теориялык сабактар,семинар,мелдеш,конкурс, ж.б. өз убагында өткөрүлүп,энелердин мектеп менен байланышын чыңдоо,окуучулардын билим сапатын көтөрүүдө биз күткөн натыйжалар аз да болсо аткарыла баштады.Айрыкча “Мыкты үй-бүлө” конкурсунун жобосу түзүлүп,анын шарттары: үй-бүлөдө балдардын сабак даярдоосу үчүн түзүлгөн шарт,үй-бүлөлүк китепкана,ата-эненин мектеп менен байланышы,окуучулардын,ата-эненин сабактарга чогу катышуусу ж.б. өзгөчө маани берилди.Конкурс жогорку деңгээлде өткөрүлүп,ага айылдын аксакалдары,байбичелери,айыл башчы,шаардык Кеңештин депутаттары чакырылып,алар да өз ойлорун,сунуштарын айтышты.Конкурстун катышуучуларына камкорчулар кеңеши тарабынан даярдалган Ардак грамота жана биринчи жолу ата-энеге,окуучуга,мектепке байланышкан адабий китептер тапшырылды.

2018-2019-окуу жылында “Энелер мектебинин” жылдык иш планы түзүлүп “Чыңгыз Айтматов энелер менен” деген темада семинар сабак,”Окурман театры” деген сабак таймаш,”Дени сак бала-дени сак үй-бүлө” деген темада спорттук мелдештер энелер,окуучулар,үй-бүлө тарабынан өткөрүлдү.Айрыкча “Жаз жана эне” деген окурман театр мелдеши өтө кызыктуу өттү.

Окурман театры ата-энелердин да,окуучулардын да кызыгуусун арттырып,мектеп менен болгон байланышын чыңдап,окуучулардын сабакка болгон кызыгуусу үчүн чоң ийгиликке жетүүгө кадам таштады.

“Энелер мектебинин” алкагында окуучулардын сабакка болгон кызыгуусу мурдагыга караганда кыйла жанданды.

Үй-бүлөлүк китепканалар түзүлүп,китептердин саны өсүү менен китепке болгон кызыгуу оңолду.Мисалы: ар жуманын бир күнүндө ар класстан бирден ата-эне келип,окуучуларга китеп окуп,анан түшүнүгү боюнча тест алып,окуучулардын түшүнүгүн жыйынтыктайт.Ал китепти мектептин китеп фондуна өткөрүп берет.Азыр ошол китептердин саны 20га жакындап калды.

Ал эми энелердин мектептке болгон көз карашы окуу жылынын аягында өзгөрдү.Алардан анкета алганыбызда энелерге кайсы темалар жаккандыгын,үй-бүлөсүндө бала тарбиясына өз таасирин тийгизе алгандыгын жана энелер мектебинин ишин улантууну сунуш кылышкан.

Ал эми 2019-2020-окуу жылына карата иш план түзүлүп,аны аткаруунун үстүндө жамаат иштеп жатат.

Быйылкы “Энелер мектебинде” мугалим жана окуучулар билим баалуулугунун сырларын үйрөнүү максатында өздүк китепкана түзүүнү улантуу,окуучулардын эс-тутумун жана логикалык ой жүгүртүүсүн жакшыртуу максатында нормага ылайык окууну камсыз кылуу,окуучулар үчүн сурамжылоо баракчасын уюштуруу,билим сапаты боюнча (олимпиадаларда,ЖРТда,мониторинг) анализ жүргүзүү жагы өзгөчө белгиленди.

Бул иш чараларды өткөрүүдө,албетте,мектептин педагогикалык жамааты бардык күч аракетин жумшап иштеди.Албетте,алардын ичинен айрым мугалимдердин аткарган иштери,жыйынтыктары өзгөчө мактоого ылайык.Алардын катарына Жалилова Тотугүл,Жалилова Зийнатай,Суюнова Толгонай,жаш мугалимдерден Абдималик кызы Акбермет,Жоробай кызы Жаркынай,Усарова Жаркынай ж.б. атоого болот.